ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02660007366

ขอให้แก้ไขปัญหาการเลี้ยงสุนัขโดยปล่อยปละละเลย ทำให้มีเสียงสุนัขเห่ารบกวน บริเวณ บ้านเลขที่ 785/57 ชุมชนบุญประทานพร ถนนสุดประเสริฐ 6 แขวงบางโคล่ เขตบางคอแหลม กรุงเทพมหานคร จุดสังเกต เข้าชุมชนฯ ตรงไปจนสุดซอย จะพบกับทางบังคับเลี้ยวขวา ตรงไปจนสุดทาง จะพบกับป้ายเลี้ยงซ้ายเข้าไปบ้านประธานชุมชน ให้เลี้ยวซ้ายไป จะพบกับบ้านหลังดังกล่าวอยู่ทางด้านขวามือ ลักษณะบ้านหลังดังกล่าวเป็นบ้านชั้นเดียว แผ่นไม้ประกอบ ไม่แข็งแรง เนื่องจากในพื้นที่ดังกล่าวอาศัยกันเป็นครอบครัว มีจำนวน 3 คน (บิดา มารดา และบุตร) (ไม่ทราบรายละเอียดของบุคคลในครอบครัวดังกล่าว) ได้ทำการเลี้ยงสุนัข จำนวนมากกว่า 10 ตัว โดยการเลี้ยงเอาไว้ในบ้าน ซึ่งสุนัขมักจะมีการเห่าเสียงดังรบกวนไปทั่วบริเวณ ตั้งแต่เวลาประมาณ 18.00-05.00 น. หรือ 06.00 น. ของวันถัดไป เป็นประจำเกือบทุกวัน โดยเฉพาะช่วงเวลากลางวันที่เจ้าของบ้านไม่ได้อยู่ (ออกไปทำธุระ หรือทำงาน) สุนัขจะเห่าเสียงดังมากยิ่งขึ้น ส่งผลให้ผู้ร้องและประชาชนที่อาศัยอยู่ในพื้นที่ใกล้เคียงไม่สามารถพักผ่อนได้อย่างปกติ และได้รับความเดือดร้อนจากเสียงดังรบกวนเป็นอย่างมาก ประสบปัญหามาเป็นระยะเวลาประมาณ 3 เดือน เบื้องต้นวันที่ 5 ธันวาคม 2565 ผู้ร้องเคยแจ้งเรื่องไปยังสำนักงานเขตบางคอแหลม กรุงเทพมหานคร แล้ว (ผู้ร้องไม่สามารถระบุหมายเลขรับเรื่องได้) โดยทางเจ้าหน้าที่ฯ ได้มีการแจ้งให้เจ้าของบ้านหลังดังกล่าว ทำการปรับปรุงบ้านที่มีการเก็บเสียงของสุนัขด้วย ต่อมาได้รับการตอบกลับว่า เจ้าของบ้านมีความขัดสน จึงยังไม่สามารถทำการสร้างห้องหรือกำแพงที่สามารถกั้นเสียงเห่าของสุนัขได้ ทำให้ยังไม่ได้รับการแก้ไขปัญหา และได้รับความเดือดร้อนอยู่เช่นเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวด้วย เพื่อเป็นการบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata